open-index/open-wikipedia-markdown huggingface dataset:
Ryder Cup 2012

**Ryder Cup 2012**, som ble arrangert 28. til 30. september, var den 39. utgaven av Ryder Cup, en lagkonkurranse i golf mellom Europa og USA. Arrangementet rullerer mellom USA og Europa, og ble denne gang arrangert på Medinah Country Club i Illinois. Dette var første gang Illinois arrangerte konkurransen.

Det europeiske laget reiste til USA som tittelforsvarere, og hadde vunnet Ryder Cup fire av de fem siste gangene turneringen var blitt arrangert.

## Lagene

### USA
Lagkaptein for USA var Davis Love III. Han har selv deltatt i Ryder Cup seks ganger.

Captain's picks 
Pr. 28. september

### Europa
Europas lagkaptein var José María Olazábal, som deltok som spiller i Ryder Cup sju ganger. 

Captain's picks 
Pr. 28. september

## Resultater
### Fredag
#### Foursome

#### Fourball

### Lørdag
#### Foursome

#### Fourball

### Søndag
#### Singler

Det spilles om totalt 28 poeng. Er resultatet etter 28 matcher 14-14, beholdes pokalen av det laget som vant sist. Europa trengte som tittelforsvarer derfor bare 14 poeng for å beholde Ryder Cup. Det ble tyske Martin Kaymer som fikk æren av å sikre Europalaget det fjortende poenget og avgjøre turneringen i den nest siste matchen. Resultatet mellom Tiger Woods og Francesco Molinari i den siste matchen var dermed betydningsløst, men bidro likevel til å fastsette sluttresultatet til 13½-14½.

## Sammendrag, spilte matcher

*S=Seier, D=Delt match, T=Tapt match

## Laguttak
USAs lag består av de åtte beste på en kvalifiseringsliste. USAs  kvalifiseringsperiode endte etter PGA-mesterskapet, som ble avgjort 12. august. I tillegg  hadde lagkapteinens fire frikort, eller *captain's picks*, som han offentliggjorde 4. september.

De europeiske spillerne samlet Ryder Cup-poeng mellom 1. september 2011 og 26. august 2012. Kvalifiseringsperioden ble avsluttet etter Johnnie Walker Championship at Gleneagles 26. august. 

Laget består av: 
*de fem øverste spillerne på *Ryder Cup European Points List*, samt 
*de fem øverste på verdensrankingen som ikke var kvalifisert via punktet over. 
*I tillegg kan lagkapteinen velge to spillere som ikke var kvalifisert gjennom punktene over. Olazábal offentliggjorde sine to *captain's picks* 27. august.

## Eksterne lenker
* 
* Ryder Cup
* USAs Ryder Cup-ranking
Play (film)

***Play*** er en svensk dramafilm fra 2011 regissert av Ruben Östlund. Filmen omhandler en serie med barneran som fant sted i Stockholm fra 2006 til 2008. Alle ranerne var gutter med innvandrerbakgrunn og alle ofrene var hvite svenske gutter. Tyvene brukte ikke vold, men benyttet en metode kalt "bror-trickset", som er et intrikat, psykologisk rollespill som fanger ofrene i en situasjon de ikke kommer ut av.  

Den ble godt mottatt av kritikerne. Den ble også godt mottatt av de norske kritikerne. Blant annet så gav VG den terningkast seks, mens Aftenposten, Dagsavisen og FilmMagasinet gav fem. Dagbladet var ikke like fornøyd og gav den to.  

Filmen vant i Nordisk råds filmpris og var nominert til Amandaprisen i klassen for beste utenlandske kinofilm. 

## Handling
I Gøteborg utarbeider en gjeng på fem svensk-somaliske tenåringsgutter et forseggjort opplegg, for å stjele eiendelene til en svensk-asiatisk og to hvite tenåringsgutter. Gjengen kler seg ut som politimenn, og spør først om guttene vet hvor mye klokken er. Når et av ofrene sjekker klokken på mobiltelefonen sin, påstår gjengen at telefonen ser ut som en som ble stjålet fra en bror til en av gjengen. Etter tyveriet søker de tre guttene deretter hjelp på en kaffebar, men eieren føler ikke noe behov for å kontakte politiet - selv om ofrene etterspør dette.

## Skuespillere
* Anas Abdirahman som Anas
* Sebastian Blyckert som Sebastian
* Yannick Diakité som Yannick
* Sebastian Hegmar som Alex
* Abdiaziz Hilowle som Abdi
* Nana Manu som Nana
* John Ortiz som John
* Kevin Vaz som Kevin

## Referanser


## Eksterne lenker
*
Migrationsverket (Finland)

**Migrationsverket** (svensk) eller **Maahanmuuttovirasto** (finsk) er en statlig etat i Finland som sorterer under Innenriksministeriet. Etaten behandler og avgjør saker som gjelder immigrasjon, oppholdstillatelse, flyktningstatus og statsborgerskap. Etaten ble etablert 1. mars 1995.

Etatens oppgaver består i praksis av å:

* bevilge oppholdstillatelse til utlendinger, for eksempel til studenter, arbeidstagere, næringsdrivende, tilbakeflyttere og familiemedlemmer til utlendinger som er bosatt i Finland
* håndtere alle ledd i behandlingen av søknader om politisk asyl, fra utredning til beslutning
* styre og planlegge den praktiske virksomheten omkring mottak av asylsøkere
* bevilge utlendingspass og reisebevis for flyktninger
* fatte vedtak om bortvisning og utvisning
* ha ansvar for statsborgerskapssøknader og -meldinger, samt utredninger av statsborgerskap
* føre utlendingsregisteret
* produsere informasjonstjenester for internasjonale behov samt finske beslutningstagere og myndigheter
* delta i det internasjonale samarbeidet innenfor immigrasjonsfeltet

## Eksterne lenker
*
Uskyld (film fra 2012)

***Uskyld***, tidligere også kalt ***Det viktigste er forbi***, er en norsk spillefilm med manus og regi av Sara Johnsen. 

Filmen fikk premiere under Toronto internasjonale filmfestival', og premiere i Norge 2. november 2012.'

## Handling
Filmen handler om tre personer, hvem de var og hva de lengtet etter. Janne møtte William som hun var kjæreste med som ung og forlater sin samboer for å tilbringe sommeren med William. Senere på høsten, langt inne i urskogen, finner en kanopadler ved en tilfeldighet Janne igjen. Hun er svært medtatt og sammen med henne ligger to døde menn.

## Rolleliste
* Maria Bonnevie - Janne 
* Kristoffer Joner - William
* David Dencik - Ruud
* Maria Heiskanen - Ragnhild
* Tea Sandanger - Janne som 14-åring
* Åsmund Høeg - William som 14-åring
* 
## Produksjon
Filmselskapet 4 1/2 Fiksjon fikk kr.  i statlig produksjonstilskudd til filmen.

## Referanser


## Eksterne lenker
*
Ordenen for fremragende virke

**Ordenen for fremragende virke** (engelsk: *Order of Excellence*) er en jamaicansk orden innstiftet i 2002 av Jamaicas parlament. Den tildeles utenlandske statsoverhoder og regjeringssjefer. Ordenen er den nest fremst i Jamaicas ordensvesen og rangerer – i lag med Nasjonens orden – etter Nasjonalheltens orden, men foran Fortjenstordenen. Generalguvernøren er ordenskansler.

## Inndeling
Ordenen for fremragende virke har én klasse, *medlem*. Medlemmene tiltales *The Most Honourable*.

## Insignier

Ordenstegnet for Ordenen for fremragende virke er en ordensstjerne til å bære på brystet. Den består av en tolvtagget, fasettert stjerne med ananasfrukter i hvitt gull mellom taggene. Stjernen har en rødemaljert midtmedaljong som bærer Jamaicas riksvåpen i gull. Medaljongen er omgitt av en blåemaljert bord med innskriften «EXCELLENCE THROUGH SERVICE». Dette er ordenens motto. Ordenbåndet til å bære over skulderen ned mot hoften er gult med smale grønne og svarte striper nær kantene.

## Tildeling
Ordenen for fremragende virke tildeles utenlandske statsoverhoder og regjeringssjefer eller tidligere statsoverhoder og regjeringssjefer.

Ordenen ble i 2003 tildelt Sør-Afrikas president Thabo Mbeki og i 2009 tildelt kong Juan Carlos av Spania.

## Referanser


## Eksterne lenker
* Order of Excellence (OE), fra Government of Jamaica, Office of the Prime Minister
Fortjenstordenen (Jamaica)

**Fortjenstordenen** (engelsk: *Order of Merit*) er en jamaicansk orden innstiftet i 1969 av Jamaicas parlament. Den tildeles for fortjenester. Ordenen er rangert som den fjerde av de seks ordenene i Jamaicas ordensvesen og rangerer etter Nasjonens orden og Ordenen for fremragende virke, men foran Jamaicaordenen. Generalguvernøren er ordenskansler.

## Inndeling
Fortjenstordenen har én klasse, *medlem*. Medlemmene tiltales *The Honourable*.

## Tildeling
Fortjenstordenen blir tildelt jamaicanske borgere som oppnår internasjonal anerkjennelse innen vitenskap, kunst, litteratur eller annen virksomhet. Utenlandske borgere kan også tildeles ordenen som «honorary member».

Orden kan maksimalt tildeles to personer i løpet av ett år. 

Ordenen ble tidligere tildelt utenlandske statsoverhoder og regjeringssjefer, men dette opphørte ved opprettelsen av Ordenen for fremragende virke.

## Referanser


## Eksterne lenker
* Order of Merit (OM), fra Government of Jamaica, Office of the Prime Minister
«Den knelende dåpsengel»

**«Den knelende dåpsengel»** er en dåpsengel, det vil si en skulptur av en engel med dåpsfatet i hendene, som er plassert i koret i Vor Frue kirke i København. Skulpturen er laget av Bertel Thorvaldsen i 1827. Thorvaldsen har både modellert og selv hugget skulpturen ut i marmor. Engelen er 142&nbsp;cm høy og har en blomsterkrans i håret. Det ene benet står foran det andre og engelen lener dåpsfatet på sitt høyre kne. Marmorutgaven ble stilt opp i kirken i 1839, og var en gave fra kunstneren.

Opprinnelig hadde kirken en døpefont av tre og det var ikke planlagt å kjøpe en ny. På samme tid arbeidet Thorvaldsen på en døpefont og laget flere skisser både med og uten dåpsfat, stående og knelende. Noen er skisser til engelen i Vor Frue kirke. I 1820-1823 arbeidet han på en stående engel med dåpsfat i hendene til kirken. Gipsmodellen til denne finnes på Thorvaldsens Museum som inventarnummer A111. Modellen er 55,5&nbsp;cm høy. Engelen ble erstattet av den knelende engelen som står i Vor Frue kirke. Gipsmodellen til denne finnes på Thorvaldsens Museum som inventarnummer A112. Modellen er 142&nbsp;cm høy.

Da kirkekommisjonen i 1828 fikk rede på at Thorvaldsen holdt på med en knelende engel med dåpsfat, spurte kommisjonen ham om man kunne få den til kirken. Døpefonten kom til København i 1833, fire år etter at kirken ble innviet. Fra 1833 til mai 1839 sto gipsmodellen oppstilt i kirken. Marmorutgaven kom på plass i pinsen 1839, da kunstneren Hermann Ernst Freund holdt overoppsyn med utplasseringen av flere av Thorvaldsens marmorskulpturer i Vor Frue kirke. Døpefonten ble benyttet første gang 19. mai 1839. Da ble Freunds datter døpt, med Thorvaldsen som fadder.

## Noter


## Referanser
Næroset

**Næroset** er en bygd i Ringsaker kommune, der Moelva renner ut fra sjøen Næra. Bygda har både små og store arbeidsplasser, herunder Ringsaker allmennings produksjonsanlegg for trelast. Da kommunen planla nedlegging av Fagernes skole i bygda, reagerte befolkningen med å proklamere «Fristaten Lucky Næroset». Denne besto med egen regjering og «stasminister» fra 1999 til 2008, under mottoet «Humor, fantasi, galskap og mot». Skolesaken ble brakt vel i havn med vedtak i skolestyret 16. april 2008. 

Høsten 2011 startet arbeidet med vann- og avløpsledning mellom Moelv og Sjusjøen. Dette får stor betydning for Næroset, der det nå er regulert 36 nye boligtomter, og prosjektert ny skole og barnehage.

I 2018 fikk den lille bygda endelig sitt eget a-lag, Næroset Fotball. De spiller i dag i norges sjette divisjon. 

## Eksterne lenker
* Lucky Nærosets hjemmesider 
*
Betalt tegningsaksje

**Betalt tegningsaksje** (), **BTA**, er en interimsaksje som man i Sverige mottar ved en emisjon før den nye aksjekapitalen registreres.

Ved en emisjon i Sverige mottar man først en tegningsrett, som senere konverteres til en *betalt tegningsaksje*, før man ender med hovedaksjen etter at aksjekapitalen er registrert. Slik kan en deltager i emisjonen få fullgjort sine forpliktelser og betalt inn emisjonskapitalen og dermed berettiges til en aksje. I tiden frem til emisjonen formelt registreres hos bolagsverket kalles aksjen BTA.

Ved beskatning regnes en BTA som en aksje, med den forskjellen at tegningskursen anses som anskaffelseskostnad.
Agnes Symra

**Agnes Symra** (født **Agnes Elisabeth Simonsen** 18. oktober 1874 i Bergen, død 1973 i Stockholm) var en norsk skuespiller. 

## Familie
Agnes Symra var datter av cand.theol. Johan Henrich Simonsen (født 1840) og Anne Margrethe Reimers (1844-1892). I 1896 giftet Agnes Simonsen seg med teatermannen Halfdan Christensen. Ekteskapet ble oppløst i 1904.. Agnes Simonsen begynte å bruke navnet *Agnes Symra* i 1907. 14. april 1908 ble hun gift med den svenske skuespiller og senere impresario Sigfrid Johnsson.

## Liv og virke
Etter endt testerutdannelse i København, fikk Agnes Symra sin offisielle debut på Den Nationale Scene i fødebyen Bergen 8. september 1895 i rollen som *Valborg* i stykket *Magdalene*.

Hun ble ansatt ved Nationaltheatret i daværende Kristiania i 1899. Ifølge oppslagsverket Hvem er Hvem fra 1912 var hun særlig kjent som oppleser av "dramatisk digtning", blant annet av Peer Gynt, i både Skandinavia og Tyskland. I 1910 ble hun nektet å gjennomføre en opplesning av Peer Gynt i ungdomsforeningens lokale i Mandal, ettersom man fant stykket ugudelig. Det samme skjedde i Haugesund samme år.

På Nationaltheatrets turné i Tyskland og Østerrike i 1913 resiterte Agnes Symra utdrag fra Peer Gynt. Den fullstendige turnélisten er ikke kjent, men de østerrikske byene Linz og Wels var blant spillestedene.

## Roller i utvalg
* *Valborg* i stykket *Magdalene* av Gustav Esmann (Den Nationale Scene, 1893)
* *Barselkonen* i *Barselstuen* (Nationaltheatret, 1899)
* *Klara* i *Hos Lindelands* av Hulda Garborg (Nationaltheatret, 1899)
* *Ragna Schack* i komedien *Kjærlighed og Venskab* av Peter Egge (Nationaltheatret, 1905)

## Referanser


## Kilder
* 

## Eksterne lenker
* 
*  Stavanger Aftenblad 4. april 1909 - notiser om Agnes Symras opptredener i Haugesund og Stavanger
*  Stavanger Aftenblad 15. november 1909 - notis med overskriften *Frøken Agnes Symra*: "Frøken Agnes Symra, som i februar agter at gi en oplæsningsaften i Stavanger, har i en række Berliner-aviser faat en udmerket omtale for fin oplæsningskunst. Saalædes skriver"Reichsanzeiger": *"For nogle dager siden introducerede frøken Agnes Symra fra Stockholm sig hersteds i (---) som en høitbegavet recitatrice. Hun foredrog Ibsens dramatiske digt "Peer Gynt"(---)"*
Motorblokk

**Motorblokk** er den bærende delen i en stempelmotor. Den er tradisjonelt laget av støpejern, men i senere tid er det også blitt vanlig å bruke lettmetall, som foruten å være lettere også leder varme bedre enn støpejern. 

Motorblokka inneholder sylindre, kjølekanaler, oljekanaler, samt huller for montering av eksterne motordeler. På toppen av motorblokka monteres topplokket.
Mariam Rapp

**Mariam Rapp** (født 1962) er en norsk politiker (KrF).

Hun har innehatt politiske verv i Troms fylke siden 2003, da hun var fylkesvaraordfører til 2005. Siden det har hun vært fylkesråd for samferdsel fra 2005–2006, fylkesråd for kultur og helse fra 2006–2007, fylkesråd for kultur, helse og miljø fra 2009–2011 og fylkesråd for kultur og helse 2011–2013. Hun har også vært førstekandidat ved stortingsvalget 2009 for KrF Troms.

Hun har vært sterkt engasjert i Kristelig Folkepartis kvinneorganisasjon gjennom mange år, og har siden oktober 2010 vært leder for KrF Kvinner. 

Mariam Rapp har utdanning som adjunkt.

## Referanser
Ion Izagirre

**Ion (Jon) Izagirre Insausti** (født 1989) er en spansk profesjonell landeveissyklist og sykkelcrossrytter. Han sykler for UCI WorldTour-laget Cofidis. 

## Meritter

;2008
: Gipuzkoa (ITT)

;2009
:Baskerlandmesterskapet Sykkelcross (U23)
:Memorial Angel Mantecon
:Etappe 4, Bizkaiko Bira

;2012
:Etappe 2b (ITT), Vuelta a Asturias
:Etappe 16, Giro d'Italia
;2014
: Spansk mester i landeveisritt
;2015
:Sammenlagt, Polen rundt
;2016
:GP Miguel Indurain
:Prologen, Romandie rundt
: Spansk mester på tempo
:20. etappe, Tour de France

;2019
:Sammenlagt, Volta a la Comunitat Valenciana
:8. etappe, Paris–Nice 
:Sammenlagt, Baskerland rundt

;2020
:6. etappe, Vuelta a España

;2021
: Spansk mester på tempo
:4. etappe, Baskerland rundt

;2022
:6. etappe, Baskerland rundt

;2023
:GP Miguel Induráin
:12. etappe av Tour de France

## Referanser


## Eksterne lenker
*
Forlandsvåg

**Forlandsvåg** er et tettbebyggelse i Øygarden kommune i Vestland. Stedet ligger mellom Forland og Håkonsund, det er del av tettstedet Forland.

Tidligere ble det drevet et båtbyggeri her. Forlandsvåg var tidligere hjemmehavn for galeasen «Loyal».

## Referanser
Andrea Guardini

**Andrea Guardini** (født 12. juni 1989 i Tregnago) er en italiensk landeveissyklist og banesyklist. Guardini har vært profesjonell syklist siden 2011, da syklet han for Farnese Vini-Neri Sottoli.

## Meritter

;2011
:5 etappeseiere, Tour de Langkawi
:5. etappe, Tour of Qatar
:2 etappeseiere, Tour of Turkey
:3. etappe, Tour de Slovénie
:5. etappe, Volta a Portugal

;2012
:6 etappeseiere, Tour de Langkawi
:  Poengkonkurransen
:3. etappeseiere, Tour of Qinghai Lake
:18. etappe, Giro d'Italia

;2013
:7. etappe, Tour de Langkawi

;2014
:3. og 10. etappe, Le Tour de Langkawi
:2. og 4. etappe, Danmark rundt
:1. etappe, Eneco Tour

;2015
:1. etappe, Tour of Oman
:1., 2., 4. og 8. etappe, Tour de Langkawi
:2. etappe, Tour de Picardie
:2. etappe, World Ports Classic

## Referanser


## Eksterne lenker
* 
*
Fjellet

***Fjellet*** er en norsk spillefilm som hadde premiere den 25. februar 2011. Både manus og regi var ved Ole Giæver, og var hans spillefilmdebut. Filmen hadde et samlet besøkstall ved norske kinoer på .

## Handling
Handlingen følger de to kvinnene Nora og Solveig som er tilbake i fjellheimen hvor de hadde en traumatisk opplevelse for to år tilbake. Nora har etter dette lukket seg inne, og Solveig har tatt initiativ til en ny fjelltur for å komme til bunns i hendelsene fra to år tidligere og for å møte fremtiden sammen.

## Rolleliste
* Ellen Dorrit Petersen - Solveig
* Marte Magnusdotter Solem - Nora

## Mottakelse
Filmen fikk over middels gode kritikker i norske aviser. For filmen vant Marte Magnusdotter Solem Kanonprisen 2011 i klassen beste kvinnelige hovedrolle mens Ole Giæver ble nominert i klassen beste manus. De to hovedrolleinnehaverne ble nominert samlet til Amandaprisen 2011 i klassen beste kvinnelige skuespiller.

## Referanser


## Eksterne lenker
*
4½ Entertainment

**4½ Entertainment AS** er et norsk produksjonsselskap innen film og reklame.

Filmselskapet ble startet i 1998 og eies/drives av Håvard Gjerstad som er daglig leder, Emilie Beck og Håkon Øverås.  

## Produksjoner
* *[[Amatørene]]* (2001)
* *[[Øyenstikker (film)|Øyenstikker]]* (2001)
* *[[United]]* (2003)
* *[[Naboer]]* (2005)
* *[[Reprise (film)|Reprise]]* (2006)
* *[[Vinterland]]* (2007)
* *[[Blodsbånd (2007)|Blodsbånd]]* (2007)
* *[[Radiopiratene]]* (2007)
* *[[Lønsj (film)|Lønsj]]* (2008)
* *[[I et speil i en gåte (film)|I et speil, i en gåte]]* (2008)
* *[[Yatzy (film)|Yatzy]]* (2009)
* *[[Keeper’n til Liverpool|Keeper'n til Liverpool]]* (2010)
* *[[Kongen av Bastøy]]* (2010)
* *[[Fjellet]]* (2011)
* *[[Kong Curling]]* (2011)
* *[[Babycall]]* (2011)
* *[[90 minutter]]* (2012)
* *[[Uskyld (film fra 2012)|Uskyld]]* (2012)
* *[[En som deg]]* (2012)
* *[[Søvngjengeren]]* (2014)
* *[[Jakten på Berlusconi]]* (2014)
* *[[Grand Hotel (2016)|Grand Hotel]]* (2016)
* *[[Rosemari]]* (2016)
* *[[Ut og stjæle hester (film)|Ut og stjæle hester]]* (2019)
* *[[Spionen]]* (2019)

## Referanser


## Eksterne lenker
* 
*
Luzzasco Luzzaschi

**Luzzasco Luzzaschi** (1545–1607) var en italiensk renessansekomponist og organist.

Luzzaschi var en fremstående representant for den sene italienske madrigalstilen, i likhet med Palestrina, Wert, Monte, Lassus, Marenzio, Gesualdo og andre.

## Liv
I sine unge år var Luzzaschi elev av den flamske komponisten Cipriano de Rore. I 1564 ble han førsteorganist  og i 1571 ''maestro di cappella'' ved hoffet til hertugen av Ferrara, Alfonso II d'Este. Han må ha vært en formidabel klaviaturspiller, for ferdighetene ved Nicola Vicentinos mikrotonale *[[archicembalo]]* er dokumentert gjennom hele karrieren. Etter at Alfonso døde og hertugfamilien flyttet til Mantova, ble Ferrara innlemmet i Kirkestaten, men Luzzaschi ble værende i byen hele livet. Han fungerte også som kapellmester ved byens domkirke, uten at det er kjent om han fikk denne posten før eller etter hertugfamilien flyttet.

Luzzaschi var en innflytelsesrik musikkpedagog med Girolamo Frescobaldi som den mest kjente eleven.

## Musikk

I dag blir Luzzaschi stort sett husket for sine madrigaler. I likhet med læreren de Rore skrev han svært tekstorientert, dvs at de musikalske virkemidlene var nært knyttet til sangteksten.

Luzzaschi skrev sju madrigalbøker (Venezia, 1571 – 1604) for den vanlige besetningen fem sangstemmer, samt *Madrigali a uno, e'doi, e'tre soprani*  (dvs «madrigaler for en, to og tre sopraner») som kom ut i Roma i 1601. Sistnevnte ble skrevet for det berømte hoffensemblet i Ferrara, *[[Concerto delle donne]]* og sopranstemmene krever en uvanlig høy standard på sangerne. Det store antallet utskrevne forsiringer over en enkel basslinje peker framover mot monodien som senere utviklet seg til operagenren. Den utskrevne akkompagnementsstemmen for et klaviaturinstrument kan ses på som en overlapping og en overgang mellom instrumentenes tradisjonelle colla parte-rolle og den nye retningen med en egen basslinje som støtte for solistene, og er en verdifull kilde til kunnskap om akkompagnementspraksisen rundt år 1600.

Ut over madrigalsamlingene er lite av Luzzaschis verk bevart, bare en samling motetter for fem stemmer og fire klaviaturverk. Referanser til tre bøker med  ricercarer av ham tyder på at han kan ha skrevet større mengder instrumentalverk, men ingenting er bevart.

## Litteratur
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4
* *The Concise Edition of Baker's Biographical Dictionary of Musicians*, 8. utgave.  Nicolas Slonimsky (red),  New York, Schirmer Books, 1993.  ISBN 0-02-872416-X

## Referanser


## Eksterne lenker
* 
* 
*
Håkonsund

**Håkonsund** er en gammel handelsstad i Øygarden kommune i Vestland.

Håkonsund ligger helt sydvest på Sotra og antas å være oppkalt etter Håkon den gode som ble ført i land her etter å ha blitt påført sitt banesår under slaget ved Fitjar i 961.

I nyere tid er det anlagt campingplass og et moderne kaianlegg i Håkonsund. Stedet er endepunkt for fylkesvei 199. Det går tursti fra Håkonsund til den nedlagte ferjekaien i Austefjorden.

## Referanser
Rajalakshmi ingeniørhøgskole

**Rajalakshmi ingeniørhøgskole** (REC) er en ingeniørhøgskole i Thandalam, nær Chennai i Tamil Nadu i India. Høgskolen ble etablert i 1997 av Rajalakshmi Educational Trust, Rajalakshmi Institutions. Den er tilknyttet Anna University.

## Studier
### Under-graduate-programmer
BE (Bachelor i ingeniørfag) Programmer / B-Tech radioprogrammer

*Aeronautical Engineering 
*Arkitekthøgskolen 
*Automobile Engineering 
*Biomedical Engineering 
*Bioteknologi Engineering 
*Civil Engineering 
*Computer Science and Engineering 
*Elektronikk og kommunikasjon Engineering 
*Elektro og Elektronikk
*Informasjonsteknologi
*Mechanical Engineering 

### Post-graduate-programmer
ME (Master of Engineering) Programs / M-Tech programmer

*Humanistiske og fag 
*Bio-teknologi
*kommunikasjon systemer
*Dataassistert design / CAD / CAM
*Computer Science and Engineering
*Engineering Design
*medisinsk Elektronikk
*Kraftelektronikk og stasjoner
*Software Engineering

School of Master of Computer Applications
*Master of Computer Applications 

Bedriftsledelse
*Ledelsesstudier

## Referanser

## Eksterne lenker
*
Telio

**Telio** er en leverandør av kommunikasjonstjenester som tilbyr IP-telefoni til privat- og bedriftskunder.

Telio ble grunnlagt i 2003 og lanserte i februar 2004 en aksessuavhengig IP-telefoniløsning, det betydde at Telio kunne levere telefoni til alle som hadde en bredbåndsforbindelse – uansett bredbåndleverandør. Selskapet er Norges største leverandør av bredbåndstelefoni til private husholdninger. 

Telio Telecom AS er den norske delen av Telio-konsernet. Konsernet driver virksomhet i Norge, Danmark, Sveits og Nederland. Hovedkontoret ligger på Skøyen i Oslo, og selskapet har siden 2006 vært notert på Oslo Børs med ticker: TELIO 

20. desember 2012 ble teleselskapet NextGenTel kjøpt opp av Telio fra TeliaSonera og overtok driften 1. februar 2013. I 2019 ble begge selskapene kjøpt opp av Kistefos.

## Referanser


## Eksterne lenker
* 
*
Heshām Qandīl

**Heshām Qandīl** (født 1962) er en egyptisk politiker, som var landets statsminister fra 2. august 2012 til 3. juli 2013. Før han ble statsminister, var han statsråd for vannressurser og irrigasjon siden 21. juli 2011.

## Bakgrunn
Qandīl er utdannet ingeniør fra Universitetet i Kairo i 1984, og tok deretter en mastergrad ved Utah State University i 1988 og en doktorgrad i irrigasjon ved North Carolina State University i 1993. Fra 1999 til 2005 arbeidet han direkte under irrigasjonsminister Mahmoud Abou Zeid, blant annet med prosjektet Nile Basin Initiative, et regionalt samarbeidsprosjekt mellom Nil-landene for å samordne utnyttelsen av elven. Deretter jobbet han en periode for Den afrikanske utviklingsbanken i Tunisia med vannprosjekter.

I president Mohammed Mursis presidentprogram er forbedring av forbindelsene med de andre Nil-landene listet som et prioritert mål, og utpekelsen av Qandīl som statsminister den 26. juli kan sees som et ledd for å nå dette målet. Qandīl har imidlertid vært en relativt ukjent skikkelse i den egyptiske offentligheten, noe som gjorde at valget overrasket mange kommentatorer.

## Heshām Qandīls regjering
Qandīl presenterte regjeringen sin den 2. august 2012, bestående av 35 statsrådsposter, en økning på seks i forhold til Kamal al-Ganzuris regjering. Qandīls regjering har blitt beskrevet som i hovedsak bestående av byråkrater og teknokrater, noe som kan skyldes at Egypt ikke hadde rukket å etablere en kultur for profesjonelle politikere i det relativt korte tidsrommet etter Den egyptiske revolusjonen, da politiske partier for første gang ble tillatt. Av regjeringens medlemmer var 29 partiløse, fire kom fra Det muslimske brorskapets Frihets- og rettferdighetsparti, én fra det moderate, islamistiske Al-Wasat-partiet og én fra det salafistiske Al-Nahda-partiet. Leder for Det øverste militærrådet, Mohamed Hussein Tantawi, som hadde sittet som forsvarsminister siden 1991, fikk opprinnelig fortsette som forsvarsminister, men han ble kastet ti dager senere. Regjeringen inneholdt to kvinner (Nagwa Khalil og Nadia Zakhari) og én koptisk kristen (Nadia Zakhari).

## Fotnoter


## Referanser


## Eksterne lenker
*
Loreto (Baja California Sur)

**Loreto** er en by i den meksikanske delstaten Baja California Sur. Den hadde 14&nbsp;724 innbyggere i 2010. Den er administrasjonssentrum i Loreto kommune, og befinner seg ved Californiabukta på østkysten av Californiahalvøya, rundt 350 kilometer fra delstatshovedstaden La Paz.

Loreto ble grunnlagt i 1697 av jesuittiske misjonærer som den første spanske bosetninga på Californiahalvøya, og var hovedstaden i Las Californias fra 1697 til 1777.

Loreto er et populært turistmål med en rekke strender og gode forhold for fiske og dykking. I Loreto ligger Loreto internasjonale lufthavn. Byen fikk status som «Pueblo Mágico» i 2012.

## Referanser


## Eksterne lenker
*
Kim Riseth

**Kim Riseth** (født 26. juni 1973 i Namsos) er en norsk journalist og redaktør i *[[Namdalsavisa]]*. Han har siden 2010 hatt stillingen som administrerende direktør og sjefredaktør i avisa.

Han har tidligere jobbet i VG fra august 1995 og frem til han tiltrådte i hans nåværende stilling. Da blant annet som utenriksmedarbeider og leder for søndagsbilaget. Han begynte i mediebransjen som fotoassistent, fotograf og frilansjournalist i NA i perioden 1988-1992. De påfølgende årene var han blant annet ansatt som journalist i *[[Arbeider-Avisa]]* og *[[Adresseavisen]]* samt Nordlands Framtid. 

I 2003 ble Riseth kåret av *[[Dagbladet]]* som den mektigste innen mediebransjen under 30 år.

Han er sønn til Prudence-bassist Kjell Ove Riseth 

## Referanser


## Eksterne lenker
* https://web.archive.org/web/20100805031820/http://www.namdalsavisa.no/Nyhet/article5205953.ece
* http://www.dagbladet.no/kultur/2003/05/30/369994.html
Tappeluft Pictures

**Tappeluft Pictures** er et norsk produksjonsselskap innen spillefilm og TV-serier. Selskapet har sitt hovedkontor i Alta og har tatt navnet etter bygda Tappeluft (samisk *Dáhpeluokta*)på nordsida av Langfjorden litt aust for Langfjordbotn i Alta kommune. 

Filmselskapet ble startet i 2007 og eies/drives i dag av Tommy Wirkola, Terje Strømstad, Kjetil Omberg og Stig Frode Henriksen. 

## Filmproduksjon
* : *[[Kill Buljo]]*
* : *[[Død snø]]*
* : *[[Tomme Tønner]]*
* 2010: *[[Kurt Josef Wagle og legenden om fjordheksa]]*
* 2010: *[[Hjelp, vi er russ!]]*
* : *[[Tomme Tønner 2]]*
* 2011: *[[Hjelp, vi er i filmbransjen]]*
* : *[[Tina & Bettina – The Movie]]*
* : *[[Kill Buljo 2]]*
* 2013: *[[Død snø 2]]*

## TV-produksjon
* : *[[Hellfjord]]* (for NRK)

## Referanser


## Eksterne lenker
*   
* 
*
Mathias Frank

**Mathias Frank** (født 9. desember 1986 i Roggliswil) er en sveitsisk landeveissyklist. 

Han la opp etter 2021-sesongen.

## Meritter

;2004
: Sveitsk mester landevei (U19)

;2006
:4. etappe du Tour des Aéroports
:2.-plass, Sveitske mesterskap i landevei (U23)

;2007
: Sammenlagt + 5. etappe, Tour de Thuringe (U23)
:4. etappe, Grand Prix Guillaume Tell

;2008
:Grand Prix de la Forêt-Noire
:3.-plass, sveitsiske landeveismesterskap

;2009
:Sammenlagt, Grand Prix Guillaume Tell
:Sammenlagt, GP Tell
:2.-plass, sveitsiske mesterskap tempo 
:2.-plass, sveitsiske mesterskap landevei

;2010
:Sveits rundt:
:: Klatrekonkurransen
:: Sprintkonkurransen

;2011
:3.-plass, Sveitsiske mesterskap tempo
:6.-plass sammenlagt, Sveits rundt

;2012
:1. etappe, Giro del Trentino (TTT)
: Beste sveitsiske rytter, Sveits rundt
:10.-plass sammenlagt, Tour of Utah

;2013
:4. og 5. etappe,  Østerrike rundt
:2. etappe, USA Pro Challenge

;2014
:2.-plass sammenlagt og 3. etappe, Critérium International
:2. etappe, Bayern Rundfahrt

;2016
:17. etappe, Vuelta a España

## Referanser


## Eksterne lenker
* 
*
Tour of Qinghai Lake

**Tour of Qinghai Lake** er et årlig etapperitt i landevessykling som går i nærheten av Qinghaisjøen i Kina. Rittet er klassifisert høyest av UCI for et UCI Kontinentaltourritt å være, med klassifisering 2.HC. I 2012 hadde rittet 13 etapper. Det har blitt arrangert siden 2002 og er en del av UCI Asia Tour. 

## Vinnere

## Eksterne lenker
*
Hellfjord

:*For fjordene med samme navn, se [[Hellfjorden]].*

***Hellfjord*** er en norsk komiserie som gikk på NRK1 i 2012. Serien handlet om politimannen Salmander fra Oslo, som etter en alvorlig tabbe på jobben ble oppsagt og overført til den fiktive, avsidesliggende finnmarksbygda Hellfjord. Serien var på syv episoder à 30 minutter og var produsert av Tommy Wirkola og Tappeluft Pictures for NRK. 

## Handling
TV-serien handler om politimannen Salmander fra Oslo, som etter en alvorlig tabbe på jobben blir oppsagt og overført til den fiktive, avsidesliggende finnmarksbygda Hellfjord for å tilbringe den 3 måneder lange oppsigelsestiden. I naturvakre, men mystiske Hellfjord blir han tatt imot av den vulgære og eksentriske lensmannen Kobba, og møter raskt den gløgge journalisten Johanne som har mistanke om at noe skjuler seg under overflaten i bygda.

## Rolleliste
* Zahid Ali – Salmander
* Stig Frode Henriksen – Kobba
* Ingrid Bolsø Berdal – Johanne
* Thomas Hanzon – Bosse Nova
* Pihla Viitala – Riina
* Lars Arentz-Hansen – Brobaker

## Produksjon
Serien er skrevet og produsert av Tommy Wirkola, Zahid Ali og Stig Frode Henriksen og ble innspilt i Gryllefjord på Senja, og på Filmcamp i Øverbygd sommeren 2011. Serien ble solgt til utlandet allerede før den var ferdig innspilt. Innspillingen fikk EU-støtte gjennom "Media"-prosjektet på kr. 2 100 000.

## Referanser


## Eksterne lenker
*
Team Colombia

**Team Colombia** (UCI kode: **COL**) var et colombiansk profesjonelt kontinentallag i landeveissykling. Laget ble stiftet i 2012. Det kjørte i kontinentaltourene i landeveissykling og mottok WildCard til noen av UCI WorldTour-rittene.

## Ryttere 2015

## Eksterne lenker
*
Dern

**Dern** er etternavnet til blant annet:

* Bruce MacLeish Dern (f. 1936), amerikansk skuespiller. 
* Laura Elizabeth Dern (f. 1967), amerikansk skuespillerinne, Bruce Derns datter.
Football League One 2012–2013

Sesongen begynte den 18. august og ble ferdigspilt den 27. april 2013. De nyopprykkede lagene fra Football League Two var Crawley Town, Crewe Alexandra, Shrewsbury Town og Swindon Town. De nedrykkede lagene fra The Championship var Coventry City, Doncaster Rovers og Portsmouth.

## Tabell

## Playoff

## Klubbinfo

### Topscorere
Oppdatert 27. april

#- Inkluderer 1 mål for Carlisle United
#- Inkluderer 11 mål for Scunthorpe United

### Assists
Oppdatert 27. April

### Månedens spiller og manager

## Eksterne lenker
*
David Boucher

**David Boucher** (født 17. mars 1980 i Maubeuge) er en tidligere profesjonell, fransk landeveissyklist. 

I 2013 ble han belgisk statsborger.

## Meritter

;2003
:Sammenlagt + 1. etappe, Arden Challenge 
:Sammenlagt + 3. etappe, Ronde van Vlaams-Brabant 

;2004
:2. etappe, Tweedaagse van de Gaverstreek
:4. etappe, Tour du Loir-Et-Cher 
:Prologen, Ruban Granitier Breton
:2. etappe, Tour de la Somme

;2005
:Berlare
:2.-plass, GP de Lillers

;2009
:8.-plass sammenlagt, Delta Tour Zeeland

;2010
:9.-plass, Ronde van het Groene Hart
:2.-plass, Antwerpse Havenpijl

## Referanser


## Eksterne lenker
* 
*
Denver internasjonale lufthavn

**Denver internasjonale lufthavn** , ofte referert til som **DIA**, er en internasjonal flyplass i byen Denver i delstaten Colorado i USA. Flyplassens totale areal er på 140 km², noe som gjør den til USAs største flyplass i areal, og den nest største i verden etter Kong Fahd internasjonale lufthavn. I 2011 var Denver internasjonale lufthavn verdens ellevte mest travle flyplass og den femte mest travle i USA. Det var 52 699 298 passasjerer innom flyplassen i 2011. Denver internasjonale lufthavn hadde i 2011 verdens femte største flytrafikk med 635 000 fly innom flyplassen i løpet av året.

Flyplassen ble kåret til den beste flyplassen i Nord-Amerika seks år på rad (2005–2010) av Business Traveler Magazine.

Konspirasjonsteoretikere har visst interesse for flyplassen. Både utformingen av flyplassen, samt illustrasjoner i terminalen har blitt sett i sammenheng med frimureri, illuminati og New World government-teorier. Det er også blitt spekulert i om et undergrunnskompleks eksisterer under stedet.

### Topp ti destinasjoner

## Referanser


## Eksterne lenker
* 

* Denver Airport Murals, Denver Airport Murals
Phoenix Sky Harbor internasjonale lufthavn

**Phoenix Sky Harbor internasjonale lufthavn**  er en internasjonal flyplass i Phoenix i USA. Flyplassen er den største og mest travle i Arizona, samt den fjerde mest travle i den sørvestre delen av USA.

I 2011 var det 40 591 948 passasjerer innom flyplassen, noe som gjør den til USAs niende mest travle flyplass og den 15. i verden. Totalt 1 266 fly med 111 210 passasjerer og 828 tonn bagasje lander og tar-av daglig på flyplassen. Flyplassen har fire terminaler og tre rullebaner.

## Referanser


## Eksterne lenker
*
DejaVu

**DejaVu** er en samling frie skrifttyper som har sitt opphav i skrifttypesamlingen Bitstream Vera, og utvidet for å dekke et større område av Unicode-standarden. 

Bitstream Vera inneholdt hovedsakelig skrifttegn fra segmentene Basic Latin og Latin 1, men ble sluppet under en fri lisens som gjorde at andre kunne bygge videre på den. Stepan Roh startet DejaVu-prosjektet i 2004 med mål om å tilby en fontsamling med en større gruppe skrifttegn, og i dag installeres fontsamlingen som standard i en rekke Linux-distribusjoner. Den kan også lastes ned og installeres manuelt for de fleste andre operativsystemer som støtter TrueType-fonter. 

DejaVu er et prosjekt i utvikling og mangler per 2012 fremdeles støtte for en del vanlige alfabeter som arabisk og hebraisk.

## Eksterne lenker
* 
* DejaVu på SourceForge
Maksim Belkov

**Maksim Belkov** (russisk: Максим Бельков, født 9. januar 1985 i Izjevsk) er en russisk landeveissyklist. Han har vært profesjonell syklist siden 2009, da han syklet for ISD.

## Meritter
 
;2006
: Nasjonal U23-Mester Tempo  
;2009
:2.-plass, Ringerike Grand Prix
:3.-plass, Nasjonale Tempomesterskap 
;2010
:5.-plass sammenlagt, Five rings of Moscow
:9.-plass sammenlagt Danmark Rundt
;2012
:Sprintkonkurransen, Tour of Turkey
;2013
:9. etappe, Giro d'Italia

## Referanser


## Eksterne lenker
*
Kristusordenen (Vatikanet)

**Kristusordenen** (italiensk: *Ordine Supremo del Cristo*) er den fornemste av de pavelige ordenene.

## Tildeling
Pave Paul VI erklærte i 1966 at ordenen utelukkende skulle tildeles katolske regjerende monarker og statsoverhoder for ekstraordinære grunner og da i tilknytning til viktige hendelser eller feiringer.

Viktor Emmanuel III og sønnen, den senere Umberto II, ble begge tildelt Kristusordenen i etterkant av Lateranoverenskomsten.

Johannes Paul II gjorde den til nå siste tildelingen av Kristusordenen i 1985 da ordenen ble tildelt Angelo de Mojana di Cologna i tilknytning til hans 25-årsjubileum som den 77. fyrsten og stormesteren i Malteserordenen.

## Litteratur
* Guy Stair Sainty og Rafal Heydel-Monkoo (red.): *World Orders of Knighthood & Merit – Volume I*, Burke's Peerage & Gentry, Wilmington 2006, ISBN 0-9711966-7-2.
* Hyginus Eugene Cardinale: *Orders of Knighthood, Awards and the Holy See*, Van Duren Publishers, Gerrards Cross 1983, ISBN 0-905715-12-8.
Chan Santokhi

**Chandrikapersad Santokhi** (1959–2026), også kjent som Chan Santokhi, var en surinamsk politiker som var landets president fra 2020 til 2025. Han var tidligere politimester.

I september 2005 ble Santokhi tatt i ed som justisminister på vegne av Progressive Reform Party. Han ble tatt i ed som Surinams president 16. juli 2020 og gikk av 16. juli 2025. Han ble etterfulgt som president av Jennifer Geerlings-Simons.

## Referanser
Skotring

**Skotring** er en bryllupsskikk som går ut på at bygdefolk som ikke er bedt i bryllup kler seg ut og likevel dukker opp i bryllupslaget sent på kvelden. Når de dukker opp er det god skikk å ta dem hjertelig imot og by dem noe å drikke. Dette skjer mot at de ubedne lager liv og danser en liten stund før de forsvinner igjen. Dette skal helst skje før gjestene forstår hvem de er. Ordet er kjent fra Hardanger mot slutten av 1800-tallet, hvor den skal ha oppstått tidlig på 1800-tallet og forsatt er levende.

Ordet skotring har med å skotte/kikke/gløtte å gjøre. En person som går på skotring kalles en skotrer. Mange steder har det vært vanlig at de som ikke er bedt har likevel gått og kikka på bryllypsselskapet fra utsiden av viduet eller lignende. I Valdres ble de kalt glåmfant 

## Referanser
Ennedi

**Ennedi** er et fjellmassiv i Ennediregionen øst i Tsjad. 

Det høyeste fjellet er Basso på  meter. Ennedi er et sandsteinskompleks i Sahara-ørkenen, og er på alle sider utsatt for abrasjon fra vind og sand. Platået er gjennomskåret av tallrike wadier, som har dannet mange dype canyoner. Denne regionen har fått spesiell oppmerksomhet innen geovitenskapelig forskning på grunn av de utpregede karstformasjonene, som sandsteinstårn og naturlige steinbuer. Fjellene danner den nordøstlige grensa for Tsjadbekkenet, Tsjadsjøens tidligere utstrekning. 

Platået har en rik fauna, og spesielt kjent er ørkenkrokodillene (*Crocodylus suchus*), som er truet av utryddelse. I fuktigere tidsperioder fantes det krokodiller over hele Sahara, men de finnes nå bare på de få stedene med permanent tilgang på vann, som de dype kløftene i Guelta d’Archei. På grunn av populasjonens lange genetiske isolasjon har krokodillene i Ennedi utviklet dvergvekst. Her fantes også de siste løvene i Sahara, som sist ble sett i 1940. Vest i Ennedi ligger det 2&nbsp;110&nbsp;km² store naturreservatet Fada Archei.

Det er flere typer bergkunst i området, både helleristninger og klippemalerier. 

UNESCO vedtok i 2016 å oppføre Ennedi-massivet på verdensarvlisten.

## Referanser

## Eksterne lenker
*
Timba

**Timba** er en form av salsamusikk og med sterke afro-cubanske røtter. Timba er nært tilknytta dansen, cubansk salsastil.

Musikksjangeren ble utviklet på tampen av 1980-tallet, og kan oppfattes som salsamusikk med et mer komplekst lydbilde med «hardere» rytmer. 

Eksempler på artister/grupper som spiller timba: 

* NG La Banda - Cuba
* Tirso Duarte -Cuba
* Adalberto Álvarez y su Son - Cuba
* Azucar Negra - Cuba
* Charanga Habanera - Cuba
* Calle Real - Sverige
* Havana D’Primera - Cuba
* Isaac Delgado - Cuba
* Los Van Van - Cuba
* Maikel Blanco - Cuba
* Manolin, El Médico De La Salsa - Cuba
* Manolito y Su Trabuco - Cuba
* Pupy y Los Que Son Son - Cuba
* Timbalive - Miami
* Klimax -Cuba
* Bamboleo -Cuba
* Elio Rève y su Charangon - Cuba
* Paulito FG y su Èlite - Cuba

## Eksterne lenker
* Timba.com
* Planet Timba

### Youtube lenker
* Pupy y los que son son
* Manolito Simonet
* Los Van Van
Brasildeltadelfin

**Brasildeltadelfin** eller **tucuxi** (*Sotalia fluviatilis*) er en art i familien delfiner som lever ved kysten og i elvsystemene i Sør-Amerika. Arten er relativt nylig splittet i to. *Sotalia guianensis* (Guyanadelfin, ctero) lever langs østkysten av Sør-Amerika og i deltaområdene til de store elvesystemene som drener langs denne kysten, mens *Sotalia fluviatilis* (Brasildeltadelfin, tucuxi) lever i de store elvesystemene i Sør-Amerika og deltaområdene på østkysten.

Det er stor usikkerhet knyttet til begge artene, fordi det er oppdaget isolerte populasjoner som ikke fullt ut samsvarer med elve- og kystteoriene. Blant annet er det oppdaget populasjoner på steder det ikke skal være mulig for arten å ferdes, eventuelt streknnger som ikke har vært farbare for disse delfinene på mange millioner år. Det gir grobunn for å tro at det kan finnes flere arter i slekten *Sotalia*, men dette er foreløpig kun en teori.

Brasildeltadelfinen ligner på tumler, men er mindre. Den blir omkring 1,5 m lang. Hannen blir kjønnsmoden når den blir omkring 140&nbsp;cm lang, hunnen når hun blir cirka 133–137&nbsp;cm.

## Referanser


## Eksterne lenker
*
Sølvarowana

**Sølvarowana** (*Osteoglossum bicirrhosum*) er en ferskvanns-beinfisk i familien beintungefiskfamilien (Osteoglossidae). Arten finnes i Amazonasbekkenet, i elvene Rupununi og Oyapock, samt i stillestående vann i Guyana.

Arten kan bli opp mot en meter i lengde, men er en vanlig akvariefisk i større akvarier.

## Eksterne lenker
* 
*
Seattle–Tacoma internasjonale lufthavn

**Seattle–Tacoma internasjonale lufthavn**  også kjent som **Sea–Tac lufthavn** eller bare **Sea–Tac** er en amerikansk internasjonal flyplass lokalisert i delstaten Washington i byen SeaTac. Seattle–Tacoma internasjonale lufthavn er hovedflyplassen til Alaska Airlines og det lokale flyselskapet Horizon Air.

I 2013 var 34,7  millioner passasjerer innom flyplassen, noe som gjør den til USAs femtende travleste flyplass. I 2011 reiste 35,7 % av passasjerene på Seattle–Tacoma internasjonale lufthavn med Alaska Airlines, mens 14,1 % reiste med Horizon Air, 11,6 % med Delta Air Lines, 11,3 % med United Airlines og 8,9 % med Southwest Airlines.

Norwegian har rute til London Gatwick lufthavn fra september 2017.

## Referanser


## Eksterne lenker
*
Hausmanns bru

**Hausmanns bru** er ei bru over Akerselva i Oslo sentrum. Brua er en forlengelse av Hausmanns gate fram til krysset mellom Lakkegata og Nylandsveien (Oslo), og forbinder det tidligere strøket Fjerdingen med strøket Grønland. Fra brua nordover ligger Elgsletta aktivitetspark. Navn etter Hausmanns gate, som igjen er oppkalt etter generalløytnant Fredrik Ferdinand Hausmann (1693–1757).

Brua er oppført av Christiania kommunale veivesen, i støpejern med detaljerte dekorasjoner. Brua ble bygget i 1892 og ombygget (utvidet til dobbel bredde) i 1982. Den nye brua er utført i tilsvarende stil som den opprinnelige, bl.a. med kopier av originale detaljer i støpejernskonstruksjonen, og det gamle rekkverket ble beholdt.

Fil:Oslo. Akerselven. Nedre del mellom Vaterland og Hausmannbro - NB MS G4 0359.jpg|«Akerselven. Nedre del mellom Vaterland og Hausmannbro» 
Fil:Hausmannsbru anlegg.jpeg|Anleggsarbeid for den kommende Hausmanns bro, fotografert 1891 fra øst mot Chr. Kroghs gate.
Fil:Hausmanns bru.jpg|Hausmanns bru fotografert fra sør 1961.


## Kilder
* Eva Bjørkvold: *Broene over Akerselva*, Fredig forlag, Oslo 2008 ISBN 978-82-996589-0-4
* Industrimuseum.no, beskrivelse av Hausmanns bru

## Eksterne lenker
* Historiske fotografier av Hausmanns bru fra oslobilder.no
*
Annai

**Annai poopathi tamilsk kultursenter** er et barne- og ungdomssenter og interesseorganisasjon for tamiler i Norge. Rundt 2500 barn og ungdommer er medlemmer i 17 avdelinger. Hensikten er å gi tamilske barn og ungdommer muligheten å styrke egen tamilsk identitet ved å formidle tamilsk språk, historie og kultur i håp om at det gir en bedre integrering i det norske samfunnet. Organisasjonen skal også forsøke å gi tamilsk ungdom veiledning om de trenger det i møte med norske myndigheter. For enslige mindreårige som ikke her et foreldrenettverk håper organisasjonen bidra som støtte, også overfor tamilsk ungdom og deres foreldre om det er nødvendig.

## Organisasjonen
Annai poopathi tamilsk kultursenter ble opprettet av Tamilsk Samordning 1. februar 1992. Fram til slutten av 2000 ble aktivitetene holdt på ulike skoler. Behovet for leksehjelp for unge i ungdomsskolen og i den videregående skolen da foreldrene hadde problemer med å hjelpe sine barn med leksene. I 2002 ble Annai poopathi tamilsk kultursenter formelt registrert som en barne- og ungdomsorganisasjon.

Organisasjonens høyeste organ er landsmøtet som arrangeres hvert år før 30. juni. Mellom landsmøtene er det sentralstyre som fatter politiske vedtak. Sentralstyret og et sekretariat står for organisasjonens daglige drift. I sentralstyret sitter sju personer som ble valgt på landsmøtet, mens sekretariatet består av støtte grupper.

## Referanser


## Eksterne lenker
* 
*
Forbundsalliansen

**Forbundsalliansen** var et prosjekt som hadde som mandat å skape grunnlag for en sammenslåing av forbundene Norsk Arbeidsmandsforbund, Norsk Transportarbeiderforbund, Norsk Post- og Kommunikasjonsforbund (Postkom) og Industri Energi. De tre førstnevnte startet opp arbeidet våren 2011, mens Industri Energi sluttet seg til i juni 2012.

Prosjektet skulle gå gjennom fire faser: Utredningsfase, høringsfase, innstillingsfase og vedtaksfase.

Til daglig ble Forbundsalliansen ledet av en prosjektleder Bjørn Willadssen. Forbundsalliansen var organisert med styringsgruppe, referansegruppe og en flere delprosjekter. Styringsgruppa besto av Christian Øverland, Postkom, Erna Hagensen, Norsk Arbeidsmandsforbund, Roger Hansen, Norsk Transportarbeiderforbund og Leif Sande, Industri Energi.

Etter planen skulle det nye storforbundet i LO stiftes i juni 2013. I februar 2013 trakk imidlertid Norsk Transportarbeiderforbund seg fra forhandlingene. Bakgrunnen var at de ikke fikk gjennomslag for sitt ønske om en representantskapsmodell. Som følge av at Transportarbeiderforbundets trakk seg ut, valgte også Norsk Arbeidsmandsforbund å trekke seg ut, og prosjektet ble avsluttet.

## Kilder
*forbundsalliansen.no
*høringsdokument
Bolgbørra

**Bolgbørra** er et hull tvers gjennom fjellet på øya Bolga i Meløy kommune i Nordland, ca 80 meter over havet. Bolgbørra er formet av hav og is i løpet av den siste istiden for ca 9-10 000 år siden. Strandlinjen gikk da på nivå med Bolgbørra. 

## Naturfenomen
Bolgbørra er et naturfenomen, og et godt besøkt utfartssted for tilreisende og fastboende. Fra Bolgbørra har man utsikt nordover helt til Lofoten på godværsdager og langt sørover Helgeland.

Man kan gå gjennom hullet til og fra øyas nordside/sørside. Bebyggelsen er på sørsiden av fjellet. Turveien opp til Bolgbørra, og videre langs nordsiden av fjellet, er merket. 


Fil:BolgbørraUtsiktNord.jpg|Utsikt nordover fra Bolgbøra
Fil:BolgbørraUtsiktSørover.jpg|Utsikt sørover fra Bolgbørra


## Eksterne lenker
* Bolgbørra - en fortelling av Kristin Bolgård, på Digitalt fortalt
* Bolgbørra - naturens egen katedral. Fortelling av Beate Heide, på Digitalt fortalt
* 
* Beste hilsen: post & kort fra Meløy av Anfinn Myrvang
* Bolgbørra - Meløy historielags postkortsamling
* Turkart over Bolga
Skotfoss Bruk

**Skotfoss Bruk** på Skotfoss ble etablert av Union Co. i 1891 ved Skotfossen ved Skienselvas utløp fra Norsjø. Produksjonen startet fra 1893; og fabrikken var noen år Nord-Europas største papirfabrikk. Anlegget og fabrikken trakk til seg et stort antall arbeidere, i stor grad fra Telemark, men det kom også mange fra Sverige. Tettstedet Skotfoss vokste fram rundt fabrikken. Fabrikken hadde sammenhengende virksomhet i nær hundre år, fram til den endelige avviklingen i 1986/1987.

## Eksterne lenker
* 
* Skotfoss Bruk på Arkivportalen